PATVIRTINTA

Klaipėdos miesto integruotų investicijų teritorijos vietos veiklos grupės valdybos

2019 m. liepos 31 d. protokolu Nr. 39

KLAIPĖDOS MIESTO INTEGRUOTŲ INVESTICIJŲ TERITORIJOS VIETOS VEIKLOS GRUPĖ

*(miesto VVG pavadinimas)*

Kvietimas teikti projektinius pasiūlymus pagal Klaipėdos miesto integruotų investicijų teritorijos vietos veiklos grupės 2016-2022 m. vietos plėtros strategiją

(vietos plėtros strategijos pavadinimas)

Nr. **20**

(kvietimo numeris)

|  |  |
| --- | --- |
| Vietos plėtros strategijos veiksmas arba atskiros veiksmo dalys, kuriam/kurioms įgyvendinti skelbiamas kvietimas | 2 tikslas. Padėti socialinę atskirtį patiriantiems gyventojams visavertiškai integruotis į visuomenės gyvenimą.  2.1 uždavinys. Mažinti darbingų asmenų socialinę atskirtį sudarant sąlygas vaikų ir jaunų žmonių socializacijai  2.1.2 veiksmas. Prevencinių veiklų socialinę atskirtį patiriantiems, delinkventinio elgesio vaikams ir jaunuoliams organizavimas |
| Vietos plėtros strategijos teritorija | Vietos plėtros strategijos įgyvendinimo teritorija apima Klaipėdos miesto savivaldybės tarybos 2015 m. liepos 10 d. sprendimu Nr. T2-204 „Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-63 „Dėl pritarimo Klaipėdos miesto 2014–2020 metų integruotų investicijų programos projektui“ pakeitimo“ patvirtintas Klaipėdos miesto tikslinę ir susietą teritorijas:  Tikslinė teritorija, kuri sudaro 512 ha, yra išsidėsčiusi tarp Naikupės g., Taikos pr., Baltijos pr., Šilutės pl., Mokyklos g., Kapsų g., Žemaičių g., Joniškės g., Mokyklos g., Danės g. tęsinio, Artojo g., Liepų g., K. Donelaičio g., Vytauto g., Bokštų g., Naujojo Sodo g., S. Šimkaus g., Danės g., Tiltų g., Daržų g., Pilies g., Galinio Pylimo g., Taikos pr., Dubysos g., Minijos g. iki Naikupės g (žr. prie kvietimo pridedamą schemą).  Susieta teritorija, kuri sudaro 60 ha, jos dalys yra skirtingose miesto dalyse: viena dalis apima Klaipėdos senamiestį, o kita dalis yra Klaipėdos miesto šiaurėje – tai Mažesniųjų brolių ordino Lietuvos šv. Kazimiero provincijos Klaipėdos šv. Pranciškaus Asyžiečio vienuolyno teritorija prie Savanorių prospekto.  Tikslinės ir susietos teritorijų ribų schema, patvirtinta aukščiau minimu Klaipėdos miesto savivaldybės tarybos sprendimu, yra skelbiama Klaipėdos miesto integruotų investicijų teritorijos vietos veiklos grupės interneto svetainėje. Nuoroda: <http://www.klaipedosvvg.lt/lt/klaipedos-vvg/> |
| Atrankos kriterijai | 1. Bendrieji vietos plėtros projektinių pasiūlymų administracinės atitikties kriterijai:  1.1. vietos plėtros projektinis pasiūlymas pateiktas kvietime atrankai nustatytu terminu ir būdu;  1.2. vietos plėtros projektinis pasiūlymas pateiktas pagal aprašo 2 priede pateiktą formą;  1.3. vietos plėtros projektinis pasiūlymas atitinka kvietime atrankai nustatytus reikalavimus: neviršijama nustatyta didžiausia galima projektui skirti finansavimo lėšų suma, tinkamas vietos plėtros projektinio pasiūlymo pareiškėjas ir partneris(-iai), suplanuotos 8.6.1-ESFA-V-911 priemonės „Vietos plėtros strategijų įgyvendinimas“ (toliau – Priemonė) projektų finansavimo sąlygų apraše (toliau – PFSA) nustatytos remiamos veiklos bei tinkamos finansuoti išlaidos;  1.4. vietos plėtros projektinis pasiūlymas prisideda prie Priemonės uždavinio „Pagerinti vietines įsidarbinimo galimybes ir didinti bendruomenių socialinę integraciją, išnaudojant vietos bendruomenių, verslo ir vietos valdžios ryšius“ įgyvendinimo ir rezultato bei produkto rodiklių pasiekimo;  1.5. vietos plėtros projektinis pasiūlymas prisideda prie Klaipėdos miesto integruotų investicijų teritorijos vietos veiklos grupės 2016-2022 metų vietos plėtros strategijos tikslo, uždavinio (-ių) ir veiksmo (-ų) įgyvendinimo, numatytų tikslo rezultato ir veiksmo produktų rodiklių pasiekimo;  1.6. vietos plėtros projektiniame pasiūlyme numatytas ne mažesnis nei kvietime atrankai nustatytas prisidėjimas nepiniginiu įnašu – savanorišku darbu;  1.7. pagrįsta, kad rezultatai bus prieinami gyvenamosios vietovės bendruomenei;  1.8. kartu su vietos plėtros projektinis pasiūlymu pateikti kvietime atrankai nurodyti dokumentai.  2. Bendrieji vietos plėtros projektinių pasiūlymų naudos ir kokybės kriterijai:  2.1. pagrįsta vietos plėtros projektiniu pasiūlymu sprendžiama problema, nurodytos ir išsamiai aprašytos priežastys, lėmusios projekto įgyvendinimą (skiriama iki 5 balų);  2.2. pasirinktas tikslas (-ai), uždavinys (-ai) ir veikla (-os) užtikrina Klaipėdos miesto integruotų investicijų teritorijos vietos veiklos grupės 2016-2022 metų vietos plėtros strategijos veiksmo (-ų) įgyvendinimą (skiriama iki 5 balų);  2.3. pateiktas išsamus visų projekte numatytų veiklų aprašymas, detalizuota, kokiais etapais veiklos bus įgyvendintos, kiek veikloje dalyvaus dalyvių, kokią naudą dalyviai gaus dalyvaudami veikloje (skiriama iki 25 balų).  2.4. kiekvienai veiklai nurodyti fiziniai rodikliai ir jų siektinos reikšmės yra realios ir pasiekiamos (skiriama iki 5 balų);  2.5. į projektinio pasiūlymo veiklas planuojamas įtraukti dalyvių skaičius (skiriama iki 10 balų):  2.5.1.suplanuotas įtraukti dalyvių skaičius yra 15 ir daugiau (skiriami 2 balai);  2.5.2.suplanuotas įtraukti dalyvių skaičius yra 30 ir daugiau (skiriami 4 balai)  2.5.3.suplanuotas įtraukti dalyvių skaičius yra 50 ir daugiau (skiriama 6 balų);  2.5.4.suplanuotas įtraukti dalyvių skaičius yra 80 ir daugiau (skiriama 8 balų);  2.5.5. suplanuotas įtraukti dalyvių skaičius yra 100 ir daugiau (skiriama 10 balų).  2.6. vietos plėtros projektinio pasiūlymo įgyvendinimui prašomos skirti lėšos yra detalizuotos ir pagrįstos (prašomos lėšos bus naudojamos taupiai ir efektyviai, sukuriama nauda atitinka sąnaudas, kurių reikia planuojamiems rezultatams pasiekti), susijusios su veiklomis (yra detalizuotos kiekvienai veiklai priskiriamos išlaidos ir išsamiai pagrįsta, kodėl tai veiklai tokios išlaidos yra būtinos) (skiriama iki 20 balų);  2.7. numatytas didesnis nei 7,5 procentų nepiniginis įnašas savanorišku darbu (skiriama 10 balų) :  2.7.1. numatytas didesnis nei 20 procentų prisidėjimas savanorišku darbu (skiriama 10 balų);  2.6.2. numatytas didesnis nuo 11 iki 19 procentų prisidėjimas savanorišku darbu (skiriami 8 balai);  2.6.3. numatytas didesnis nuo 7,6 iki 10 procentų prisidėjimas savanorišku darbu (skiriami 5 balai).  2.8. Vietos plėtros projektiniame pasiūlyme nurodytas projekto vadovas ir bent vienas už atskirų projekto veiklų įgyvendinimą atsakingas asmuo turi 2 metų ir didesnę darbo/savanoriško darbo patirtį, susijusią su projekto veiklomis, už kurias yra nurodytas atsakingu (skiriama 10 balų).  3. Specialusis vertinimo kriterijus:  **Pareiškėjas ar partneris (juridinis asmuo) turi ne mažesnę kaip 1 metų darbo patirtį vykdant veiklas su socialinės rizikos ar delinkventinio elgesio vaikais ir jaunuoliais (skiriama 10 balų)** |
| Vietos plėtros projektų vertinimo ir atrankos tvarka arba nuoroda į šią tvarką | Klaipėdos miesto integruotų investicijų teritorijos vietos veiklos grupės 2016-2022 metų vietos plėtros strategijos vietos plėtros projektinių pasiūlymų vertinimo ir atrankos vidaus tvarkos aprašas, patvirtintas Klaipėdos miesto integruotų investicijų teritorijos vietos veiklos grupės valdybos 2017 m. liepos 13 d. protokolu Nr. 12  Nuoroda: <http://www.klaipedosvvg.lt/lt/projektai/> |
| Reikalavimai projektams | Reikalavimai projektams yra nustatyti PFSA III skyriuje  Nuoroda į PFSA: <https://www.e-tar.lt/portal/lt/legalAct/c6e25a00e6b911e68503b67e3b82e8bd/asr>  Projektas turi atitikti Klaipėdos miesto integruotų investicijų teritorijos vietos veiklos grupės 2016-2022 m. vietos plėtros strategijos:  2 tikslą: Padėti socialinę atskirtį patiriantiems gyventojams visavertiškai integruotis į visuomenės gyvenimą.  2.1 uždavinį: Mažinti darbingų asmenų socialinę atskirtį sudarant sąlygas vaikų ir jaunų žmonių socializacijai.  2.1.2 veiksmą: Prevencinių veiklų socialinę atskirtį patiriantiems, delinkventinio elgesio vaikams ir jaunuoliams organizavimas |
| Reikalavimai pareiškėjams | **1. Pareiškėjais gali būti:**  1.1. viešieji juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje. Kai vykdomas projektas, apimantis Aprašo 10.1 papunktyje nurodytas veiklas, projekto pareiškėju arba bent vienu iš partnerių turi būti nevyriausybinė organizacija (toliau – NVO) arba socialinis partneris (t. y. darbuotojų ar darbdavių organizacija);  1.2. privatūs juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje.  1.3. savivaldybės, kurios teritorijoje įgyvendinama vietos plėtros strategija, administracija  **2. Reikalavimai partneriams:**  2.1. viešieji juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje ar besiribojančioje teritorijoje;  2.2. privatūs juridiniai asmenys, kurių veiklos vykdymo vieta yra vietos plėtros strategijos įgyvendinimo teritorijoje ar besiribojančioje teritorijoje;  2.3. savivaldybės, kurios teritorijoje įgyvendinama vietos plėtros strategija, administracija;  2.4. savivaldybės, kurios teritorija ribojasi su teritorija tos savivaldybės, kurioje įgyvendinama vietos plėtros strategija, administracija.  3. Pareiškėju (projekto vykdytoju) gali būti juridinio asmens filialas ar atstovybė, jeigu tas filialas ar atstovybė veiklą vykdo vietos plėtros strategijos įgyvendinimo teritorijoje. Partneriu gali būti juridinio asmens filialas ar atstovybė, jeigu tas filialas ar atstovybė veiklą vykdo vietos plėtros strategijos įgyvendinimo teritorijoje ar besiribojančioje teritorijoje.  4. Paraiškos Europos socialinio fondo agentūrai pateikimo įgyvendinančiajai institucijai dieną pareiškėjas turi būti įregistruotas Juridinių asmenų registre ne trumpiau nei 2 metus (šis reikalavimas netaikomas vietos veiklos grupėms ir biudžetinėms įstaigoms).  5. Tuo atveju, kai pareiškėjas projektą numato įgyvendinti kartu su partneriu (-iais), pareiškėjas turi paraiškoje pagrįsti partnerio įtraukimo į projektą būtinumą ir iki paraiškos dėl projekto finansavimo pateikimo Europos socialinio fondo agentūrai dienos sudaryti su partneriu (-iais) jungtinės veiklos sutartį, kurioje būtų nustatytos tarpusavio teisės ir pareigos įgyvendinant projektą. |
| Planuojama projektams paskirstyti ES struktūrinių fondų, LR valstybės biudžeto ir savivaldybės biudžeto lėšų suma | ES struktūrinių fondų lėšos – 63640 Eur;  LR valstybės biudžeto lėšos – 5160 Eur;  Klaipėdos miesto savivaldybės biudžeto lėšos – 22400 Eur;  **Iš viso: 91200 Eur.** |
| Vietos plėtros projektinių pasiūlymų pateikimo būdas | **Vietos plėtros projektiniai pasiūlymai turi būti pateikti vienu iš žemiau nurodytų būdų:**  1) įteikti pareiškėjo asmeniškai (jei pareiškėjas yra juridinis asmuo, vietos projekto paraišką gali įteikti juridinio asmens vadovas arba jo įgaliotas asmuo (tokiu atveju pateikiamas juridinio asmens vadovo parašu ir juridinio asmens antspaudu (jei toks yra) patvirtintas įgaliojimas) adresu Liepų g. 11- 425 kab., Klaipėda;  2) atsiųsti registruotu laišku, įteikti pašto kurjerio adresu Liepų g. 11-425 kab., Klaipėda.  *Kitais būdais – faksu, elektroniniu paštu arba kitais adresais pateikti vietos plėtros projektiniai pasiūlymai yra nepriimami.*  **Reikalavimai dėl vietos plėtros projektinių pasiūlymų įforminimo:**  1) Turi būti pateikiamas vienas vietos plėtros projektinio pasiūlymo originalas, kurio pirmajame puslapyje nurodoma ORIGINALAS ir vietos projektinio pasiūlymo elektroninė versija (kompaktinėje plokštelėje CD arba USB).  2) Kiekvienas vietos plėtros projektinio pasiūlymo puslapis turi būti sunumeruotas, kiekvienas lapas pasirašytas pareiškėjo vadovo ar jo įgalioto asmens parašu ir antspaudu (jei toks yra), lapai susegti. |
| Paraiškos gali būti teikiamos nuo  *(nurodomas paraiškų pradžios teikimo terminas, įrašant metus, mėnesį, dieną, valandą, minutes)* | 2019 m. rugpjūčio 2 d. 8.00 val. |
| Paraiškos gali būti teikiamos iki  *(nurodomas paraiškų teikimo galutinis terminas, įrašant metus, mėnesį, dieną, valandą, minutes)* | 2019 m. rugsėjo 12 d. 17.00 val. Jei vietos plėtros projektinis pasiūlymas yra pateikiamas registruotu paštu arba per pašto kurjerį, tinkamai pateiktu yra laikomas toks vietos plėtros projektinis pasiūlymas, ant kurio voko yra pašto antspaudas, datuotas ne vėliau kaip 2019 m. rugsėjo 12 d. |
| Planuojami potencialių pareiškėjų mokymai, konsultacijos | Mokymai pareiškėjams bus organizuojami **2019 m. rugpjūčio 16 d. (penktadienį) 12.00 val.** viešbutyje „Navalis“, adresas Herkaus Manto g. 23, Klaipėda.  Registracija į mokymus vykdoma el. paštu: [info@klaipedosvvg.lt](mailto:info@klaipedosvvg.lt) iki 2019 m. rugpjūčio 15 d. 12.00 val.  Pareiškėjus individualiai konsultuoja Klaipėdos miesto integruotų investicijų teritorijos vietos veiklos grupės projekto vyr. konsultantė Indrė Butenienė, tel. 8 686 34 079, el. p. [info@klaipedosvvg.lt](mailto:info@klaipedosvvg.lt). |
| Kvietimui aktualūs dokumentai | 1. Klaipėdos miesto integruotų investicijų teritorijos vietos veiklos grupės 2016-2022 metų vietos plėtros strategijos vietos plėtros projektinių pasiūlymų vertinimo ir atrankos vidaus tvarkos aprašas, patvirtintas Klaipėdos miesto integruotų investicijų teritorijos vietos veiklos grupės valdybos 2017 m. liepos 13 d. protokolu Nr. 12;  2. Klaipėdos miesto integruotų investicijų teritorijos vietos veiklos grupės 2016 – 2022 metų vietos plėtros strategija, patvirtinta Klaipėdos miesto integruotų investicijų teritorijos vietos veiklos grupės visuotinio narių susirinkimo 2019 m. vasario 4 d. protokolu Nr. 1.  3. Klaipėdos miesto savivaldybės tarybos 2015 m. liepos 10 d. sprendimu Nr. T2-204 „Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-63 „Dėl pritarimo Klaipėdos miesto 2014–2020 metų integruotų investicijų programos projektui“ pakeitimo“ patvirtinta Klaipėdos miesto tikslinės ir susietos teritorijų ribų schema.  4. Lietuvos Respublikos vidaus reikalų ministro 2017 m. sausio 30 d. įsakymu Nr. 1V-77 patvirtintas 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-V-911 priemonės „Vietos plėtros strategijų įgyvendinimas“ projektų finansavimo sąlygų aprašas.  Visi aukščiau išvardinti dokumentai skelbiami interneto svetainėje https://www.klaipedosvvg.lt |
| Kartu su vietos plėtros projektiniu pasiūlymu privalomi pateikti dokumentai | Kartu su vietos plėtros projektiniu pasiūlymu pareiškėjas turi pateikti šiuo priedus:  1. Pareiškėjo ir partnerio (-ių) (jei projektą numatyta įgyvendinti kartu su partneriu (-iais) registracijos pažymėjimų kopijas.  2. Pareiškėjo sudarytos jungtinės veiklos sutarties (jei projektą numatyta įgyvendinti kartu su partneriu (-iais), kurioje detalizuotas funkcijų ir išlaidų pasiskirstymas, kopiją.  3. Užpildytą nevyriausybinės organizacijos deklaraciją (jei pareiškėjas ar partneris yra nevyriausybinė organizacija). Deklaracijos forma pateikiama PFSA 3 priede.  4. Pareiškėjo ar partnerių darbuotojų, nurodytų atsakingais už projekto veiklos vykdymą, sąrašą ir gyvenimo aprašymus. Jei asmuo, nurodytas atsakingu už projekto veiklos vykdymą, nėra pareiškėjo ar partnerio darbuotojas, papildomai pridedama šio asmens su pareiškėju ar partneriu sudaryto ketinimų protokolo, kuriame numatyta, kad jei vietos plėtros projektinis pasiūlymas bus atrinktas finansuoti ir vietos plėtros projektas bus įgyvendinamas, asmuo bus įdarbintas/savanorystės pagrindais dirbs projekte, kopija. |
| **Informacija apie rezervinio** vietos plėtros projektinių pasiūlymų **sąrašo sudarymą** | Rezervinis sąrašas nebus sudaromas |